BROOK สุดหรู! กำไร Q1 โตกว่า 8 เท่าตัว หลังรายได้เพิ่ม-ค่าใช้จ่ายลด
BROOK สุดหรู! กำไร Q1 โตกว่า 8 เท่าตัว มาที่ 88.50 ลบ. จากปีก่อนมีกำไร 9.71 ลบ. หลังมีรายได้ค่าบริหารจัดการกองทุนตปท.เพิ่มขึ้น-ค่าใช้จ่ายลดฮวบ
9 พ.ค. 2560

บริษัท บรุ๊คเคอร์ กรุ๊ป จำกัด (มหาชน) หรือ BROOK รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) ดังนี้

โดยผลการดำเนินงานช่วงดังกล่าวมีกำไรเพิ่มขึ้น เนื่องจากบริษัทมีรายได้จากการขายและการบริการเพิ่มขึ้นจาก 22.21ล้านบาท เป็นจำนวน 51.99 ล้านบาท คิดเป็น 134.08% เมื่อเปรียบเทียบกับงวดเดียวกันของปีก่อน โดยสาเหตุหลักเนื่องจากไตรมาสนีมี้รายได้ค่าบริหารจัดการกองทุนต่างประเทศที่เพิ่มขึ้น จำนวน 31ล้านบาท เมื่อเปรียบเทียบกับงวดเดียวกันของปีที่แล้ว
ขณะที่กำไรที่ยังไม่เกิดขึ้นจากหลักทรัพย์เพื่อค้าเพิ่มขึ้น จำนวน 11.72 ล้านบาท เช่นเดียวกับกำไรจากการขายเงินลงทุนในหลักทรัพย์เพื่อค้าเพิ่มขึ้นจากปีที่แล้วจำนวน 3.48 ล้านบาท และรายได้เงินปันผลรับเพิ่มขึ้น 4.09 ล้านบาท เมื่อเปรียบเทียบกับงวดเดียวกันของปีก่อน
สำหรับรายได้อื่นรวมงวด 3 เดือนแรก ปี 2560 จำนวน 56.69 ล้านบาท เพิ่มขึ้น จาก 35.19 ล้านบาท จำนวน 21.50 ล้านบาท คิดเป็น 61.10 %
ส่วนค่าใช้จ่ายรวมสำหรับงวด 3 เดือนแรก ปี 2560 จำนวน 25.65 ล้านบาท ลดลงจาก 67.12 ล้านบาท จำนวน 41.47 ล้านบาท คิดเป็น 61.78%